section_heading: Drugi noćni napad
paragraph_text: Tijekom teških borbi, dijelovi tri japanske satnije, uključujući dvije iz Tamurinog i jednu iz Vatanabinog bataljona, prolaze uz ivice linije obrane marinaca na grebenu, trpeći teške gubitke od vatre marinaca, i stižu do ivice "Fighter One", sporednom putu za zračnu luku „Hendersenovo polje“. Protunapad inženjerije marinaca zaustavlja prodor jedne japanske satnije i prisiljava ju na povlačenje. Preostale dvije satnije čekaju na ivici džungle da im stigne pojačanje, prije napada na nezaštićenu oblast oko zračne luke. Kako pojačanje nije stiglo do njih, obje satnije se okreću natrag ka polaznim položajima, južno od grebena, nakon svitanja. Većina preostalog dijela Vatanabinog bataljona nije sudjelovala u bici, pošto je izgubio dodir sa zapovjednikom tijekom noći.<ref>Frank, Guadalcanal, s. 240–242, Smith, Bloody Ridge, s. 175–176.